Byla C‑378/12

Nnamdi Onuekwere

prieš

Secretary of State for the Home Department

(Upper Tribunal (Immigration and Asylum Chamber), London pateiktas prašymas priimti prejudicinį sprendimą)

„Prašymas priimti prejudicinį sprendimą — Direktyva 2004/38/EB — 16 straipsnio 2 ir 3 dalys — Sąjungos piliečio šeimos narių trečiųjų šalių piliečių teisė nuolat gyventi šalyje — Atsižvelgimas į šių piliečių įkalinimo laikotarpius“

Santrauka – 2014 m. sausio 16 d. Teisingumo Teismo (antroji kolegija) sprendimas

Sąjungos pilietybė — Teisė laisvai judėti ir apsigyventi valstybių narių teritorijoje — Direktyva 2004/38 — Sąjungos piliečio, kuris įgijo teisę nuolat gyventi priimančioje valstybėje narėje, šeimos narių, kurie yra trečiosios šalies piliečiai, teisė nuolat gyventi šalyje — Trečiosios šalies piliečio šios teisės įgijimas išgyvenus ištisinį penkerių metų su Sąjungos piliečiu priimančioje valstybėje narėje laikotarpį — Atsižvelgimas į šio piliečio įkalinimo šioje valstybėje narėje laikotarpius — Neįtraukimas (Europos Parlamento ir Tarybos direktyvos 2004/87 16 straipsnio 2 dalis) Sąjungos pilietybė — Teisė laisvai judėti ir apsigyventi valstybių narių teritorijoje — Direktyva 2004/38 — Sąjungos piliečio, kuris įgijo teisę nuolat gyventi priimančioje valstybėje narėje, šeimos narių, kurie yra trečiosios šalies piliečiai, teisė nuolat gyventi šalyje — Trečiosios šalies piliečio šios teisės įgijimas išgyvenus ištisinį penkerių metų su Sąjungos piliečiu priimančioje valstybėje narėje laikotarpį — Šio piliečio gyvenimo šalyje ištisumo pertraukimas jo įkalinimo šioje valstybėje narėje laikotarpiais — Neįtraukimas (Europos Parlamento ir Tarybos direktyvos 2004/38 16 straipsnio 2 ir 3 dalys)

Direktyvos 2004/38 dėl Sąjungos piliečių ir jų šeimos narių teisės laisvai judėti ir gyventi valstybių narių teritorijoje 16 straipsnio 2 dalis turi būti aiškinama taip, kad į Sąjungos piliečio sutuoktinio, kuris yra trečiosios šalies pilietis, įkalinimo priimančiojoje valstybėje narėje laikotarpius, per kuriuos šis Sąjungos pilietis įgijo teisę nuolat gyventi šioje valstybėje narėje, negali būti atsižvelgta minėtam trečiosios šalies piliečiui siekiant įgyti teisę nuolat gyventi šalyje, kaip ji suprantama pagal šią nuostatą. Iš tiesų pagal 16 straipsnio 2 dalį Sąjungos piliečio šeimos nariai, kurie nėra valstybės narės piliečiai, teisę nuolat gyventi šalyje bet kuriuo atveju įgyja, jeigu ne tik pats minėtas pilietis atitinka Direktyvos 2004/38 16 straipsnio 1 dalyje įtvirtintus reikalavimus, bet ir šie šeimos nariai gyveno „kartu“ su juo legaliai ištisinį penkerių metų laikotarpį, o žodžiu „su“ sustiprinama sąlyga, kad minėti šeimos nariai turi tą pilietį lydėti arba prie jo prisijungti. Sąjungos teisės aktų leidėjas nustatė, jog nuolatinio gyvenimo šalyje teisės suteikimas pagal Direktyvos 2004/38 16 straipsnio 1 dalį priklauso nuo Sąjungos piliečio integravimosi į priimančiąją valstybę narę. Tokia integracija, kuri yra teisės nuolat gyventi šalyje įgijimo pagrindas, pagrįsta ne vien teritorijos ir laiko aspektais, bet ir kokybės elementais, susijusiais su integracijos priimančiojoje valstybėje narėje laipsniu. Taigi, jeigu nacionalinis teismas paskyrė laisvės atėmimo bausmę ir neatidėjo jos vykdymo, tai rodo, kad atitinkamas asmuo nepaisė priimančiosios valstybės narės visuomenės puoselėjamų vertybių, ginamų tos valstybės baudžiamosios teisės, todėl atsižvelgimas į įkalinimo laikotarpius, kai Sąjungos piliečio šeimos nariai, kurie nėra valstybės narės piliečiai, siekia įgyti nuolatinio gyvenimo šalyje teisę, kaip ji suprantama pagal Direktyvos 2004/38 16 straipsnio 2 dalį, akivaizdžiai prieštarautų šia direktyva siekiamam tikslui numatant tokią teisę. (žr. 23–27 punktus, rezoliucinės dalies 1 punktą) Direktyvos 2004/38 dėl Sąjungos piliečių ir jų šeimos narių teisės laisvai judėti ir gyventi valstybių narių teritorijoje 16 straipsnio 2 ir 3 dalys turi būti aiškinamos taip, kad trečiosios šalies piliečio gyvenimo šalyje ištisumą pertraukia jo įkalinimo priimančiojoje valstybėje narėje laikotarpiai, per kuriuos jo šeimos narys, kuris yra Sąjungos pilietis, įgijo teisę nuolat gyventi šioje valstybėje narėje. Pagal Direktyvos 2004/38 16 straipsnio 2 dalį Sąjungos piliečio šeimos narių, kurie nėra valstybės narės piliečiai, teisės nuolat gyventi šalyje įgijimas priklauso nuo to, ar šie šeimos nariai legaliai gyveno su Sąjungos piliečiu ištisinį penkerių metų laikotarpį. Be to, ši legalaus gyvenimo šalyje ištisumo sąlyga atitinka integracijos pareigą, kuri yra teisės nuolat gyventi šalyje įgijimo pagrindas. (žr. 29, 30, 32 punktus, rezoliucinės dalies 2 punktą)

Byla C‑378/12

Nnamdi Onuekwere

prieš

Secretary of State for the Home Department

(Upper Tribunal (Immigration and Asylum Chamber), London pateiktas prašymas priimti prejudicinį sprendimą)

„Prašymas priimti prejudicinį sprendimą — Direktyva 2004/38/EB — 16 straipsnio 2 ir 3 dalys — Sąjungos piliečio šeimos narių trečiųjų šalių piliečių teisė nuolat gyventi šalyje — Atsižvelgimas į šių piliečių įkalinimo laikotarpius“

Santrauka – 2014 m. sausio 16 d. Teisingumo Teismo (antroji kolegija) sprendimas

Sąjungos pilietybė – Teisė laisvai judėti ir apsigyventi valstybių narių teritorijoje – Direktyva 2004/38 – Sąjungos piliečio, kuris įgijo teisę nuolat gyventi priimančioje valstybėje narėje, šeimos narių, kurie yra trečiosios šalies piliečiai, teisė nuolat gyventi šalyje – Trečiosios šalies piliečio šios teisės įgijimas išgyvenus ištisinį penkerių metų su Sąjungos piliečiu priimančioje valstybėje narėje laikotarpį – Atsižvelgimas į šio piliečio įkalinimo šioje valstybėje narėje laikotarpius – Neįtraukimas (Europos Parlamento ir Tarybos direktyvos 2004/87 16 straipsnio 2 dalis) Sąjungos pilietybė – Teisė laisvai judėti ir apsigyventi valstybių narių teritorijoje – Direktyva 2004/38 – Sąjungos piliečio, kuris įgijo teisę nuolat gyventi priimančioje valstybėje narėje, šeimos narių, kurie yra trečiosios šalies piliečiai, teisė nuolat gyventi šalyje – Trečiosios šalies piliečio šios teisės įgijimas išgyvenus ištisinį penkerių metų su Sąjungos piliečiu priimančioje valstybėje narėje laikotarpį – Šio piliečio gyvenimo šalyje ištisumo pertraukimas jo įkalinimo šioje valstybėje narėje laikotarpiais – Neįtraukimas (Europos Parlamento ir Tarybos direktyvos 2004/38 16 straipsnio 2 ir 3 dalys)